פיקוד המבצעים המיוחדים של צרפת

**פיקוד המבצעים המיוחדים** (בצרפתית: **Commandement des Opérations Spéciales**, בראשי תיבות: **COS**) הוא גוף במשרד הכוחות המזוינים המופקד על מערך הכוחות המיוחדים מכל זרועות הכוחות המזוינים של צרפת. בדומה לפיקוד המבצעים המיוחדים של ארצות הברית (USSOCOM) ול (UKSF), הוא הוקם בעקבות מלחמת המפרץ.

בראש הפיקוד עומד "**המפקד הכללי של הכוחות המיוחדים**" (**GCOS**), קצין בדרגת בריגדיר גנרל הכפוף לראש מטה הכוחות המזוינים ונתון לסמכותו הישירה של נשיא הרפובליקה. תפקידו לספק לכוחות המיוחדים יכולת מלאה להגן על צרפת ועל האינטרסים שלה, לתכנן ולתאם פעולות כנגד רשתות טרור ולהפעיל את הכוחות המיוחדים למשימות כוחות משולבים, בין-משרדיים ובעלי ברית.

## ייעוד
הפיקוד "אחראי על תכנון, הכנה, תיאום וביצוע מבצעים מיוחדים, שהן פעולות צבאיות המתבצעות במסגרת פעולות קונבנציונליות, שמטרתן להשיג יעדים בעלי ערך אסטרטגי, במיוחד בזירה הגלובלית, הכנת הזירה למבצעים אחרים, התמקדות ביעדים בעלי ערך גבוה, ובמאבק בארגוני טרור. הוא יכול להיות מופקד על ההתנהלות או ההשתתפות בפעולות שחרור בני ערובה מחוץ לשטח הלאומי. הוא תורם לפעילות איסוף מודיעין, בפרט בסביבות מוכחשות".

### תפקידים
* לתכנן, להכין ולבצע מבצעים מיוחדים בעלי ערך אסטרטגי גבוה מאוד להשגת יעדים מדיניים או צבאיים.
* לאחד את הכוחות המיוחדים של שלוש זרועות הצבא תחת פיקוד מבצעי אחד במטרה להשיג סינרגיה ויעילות טובה יותר.
* לצייד ולאמן את הכוחות המיוחדים.

### משימות

ממוזער|רכב של לוחמי הכוחות המיוחדים של צרפת
מבצעים מיוחדים (SO) כוללים שימוש במסגרות קטנות בפעולות צבאיות ישירות או עקיפות המתמקדות ביעדים אסטרטגיים או טקטיים, במטרה להשיג יעדים צבאיים, פוליטיים, כלכליים או פסיכולוגיים לאומיים. הם דורשים יחידות עם שילובים של אנשי מקצוע מיומנים, ציוד וטקטיקות העולות על יכולותיהם השגרתיות של כוחות צבא קונבנציונליים. כישלון משימה עלול לגרום לפגיעה ביוקרה ובאינטרסים של המדינה.

המשימות משתנות בהתאם לצרכים האסטרטגים, והם יכולים לכלול משימות צבאיות חשאיות או גלויות לצד משימות אזרחיות.

## מרכיבי המערך
### צבא היבשה
[ממוזער|לוחמי [רגימנט הנחתים המוצנח ה-1 באימון]]
**פיקוד הכוחות המיוחדים של הצבא COM FST** (בצרפתית: le Commandement des Forces Spéciales Terre בראשי תיבות: **COM FST**) הוא גוף בצבא צרפת המאחד את הפיקוד המבצעי על הכוחות המיוחדים של צבא היבשה. הוא כולל מפקדה, שלושה רגימנטי כוחות מיוחדים (FS), קבוצת תמיכה (GAOS) ויחידת הדרכה (מרכז ארס). הוא ממוקם בפאו שבפירנאים האטלנטים.
* **רגימנט הנחתים המוצנח ה-1** (בצרפתית: le 1er Régiment de Parachutistes d'Infanterie de Marine בראשי תיבות: **<abbr>1<sup>er</sup></abbr> RPIMa**) הוא רגימנט הקומנדו המבצעי של ה-COM FST המוצב תחת פיקוד המבצעים המיוחדים (COS). הרגימנט הוקם במלחמת העולם השנייה על ידי צנחנים של צרפת החופשית, שהוכשרו באנגליה והשתלבו ברגימנט שירות האוויר המיוחד הבריטי (SAS) בשם "טייסת SAS הצרפתית". המוטו שלהם *"Qui dares wins"*, הוא תרגום המוטו של SAS הבריטי *"המעז מנצח"*. תפקידיו כוללים מלחמה בטרור ובכלל זה מעצרים לוחמת סייבר וסיכול ממוקד, וכן פעולות השתלטות וחילוץ בני ערובה ואבטחת אישים. הוא מתמחה בלוחמה זעירה לוחמת מדבר, בג'ונגל, בלוחמה הררית, ובשטח בנוי, בהסתננות, בצלילה, בצניחה טקטית ובחבלה. הוא מבצע מבצעים מיוחדים בעורף האויב בשיתוף פעולה עם כוחות קונבנציונליים או בתוך קבוצת הכוחות המיוחדים של ה-COM FST או ה-COS. הרגימנט מורכב משש פלגות SAS *Sticks d’Action Spéciale.*הן מורכבות מצוותים בני עשרה לוחמי קומנדו בעלי התמחויות טקטיות מיוחדות:
** SAS 1 – צניחה טקטית ופעולות ימיות ותת-ימיות ביבשה.
** SAS 2 – לוחמה בסביבות קיצוניות כמו ג'ונגל, לוחמה הררית ומעבר אנכי.
** SAS 3 – סיור מיוחד וחבלה בעומק בשילוב כוח אש עצמאי.
** SAS 4 – סיור מעקב חשאי ורכישת יעדים בסביבות עירוניות.
** פלוגת פיקוד ולוגיסטיקה
** פלוגת הדרכה
* ממוזער|לוחמי רגימנט הדרגונים המוצנחים ה-13 בתרגיל פשיטה מהים **[[רגימנט הדרגונים המוצנחים ה-13]]** (בצרפתית: le 13e Régiment de Dragons Parachutistes בראשי תיבות: **<abbr>13<sup>e</sup></abbr> RDP**) הוא רגימנט קומנדו לסיור מיוחד האחראי הרשמי לאיסוף מודיעין אסטרטגי. הוא מדווח ישירות לראש מטה הכוחות המזוינים (CEMA) ומספק מודיעין למינהל המודיעין הצבאי (DRM) ולמפקד המבצעים המיוחדים (COS). הגדוד מהווה מערכת מודיעין שלמה ועצמאית של מחקר, עיבוד והפצת מודיעין. הוא מפעיל מסגרות קטנות במבצעים חשאיים מאחורי קווי האויב ומתמחה במודיעין אנושי (HUMINT).  המשימה כוללת הסתננות, הסתוות ותצפית ומעקב רציף על היעד המודיעיני. תפקידם כולל ייצור מטרות, הטמנת אמצעי מודיעין אותות, איסוף מודיעין חזותי והכנות למבצעי כוחות מיוחדים אחרים. ברגימנט מספר פלגות בעלות התמחות זירתית (שוודיה, ג'יבוטי, גיאנה וכו'). הן מורכבות בדומה ל-SAS הבריטי מצוותים בעלי התמחויות טקטיות מיוחדות: 
** פלגה 1 – הדרכה (בית ספר להכשרה של ה-13e RDP)
** פלגה 2 – קומנדו ימי
** פלגה 3 – לוחמה הררית
** פלגה 4 – לוחמה מדברית וניוד
** פלגה 5 – צנחנים טקטיים
** פלגה 6 – מודיעין
** פלגת פיקוד ולוגיסטיקה.
* **רגימנט המסוקים ה-4 של הכוחות המיוחדים** (בצרפתית: 4e Régiment d'Hélicoptères des Forces Spéciales בראשי תיבות **4e RHFS**) הוא טייסת למבצעים מיוחדים של חיל האוויר הקל של צבא היבשה. תפקידו לספק תמיכה אווירית לכוחות המיוחדים של צרפת המאפשרת סיור עצמאי, ניידות טקטית, יכולות התערבות ותקיפה למלחמה בטרור בכל מקום בעולם.  הרגימנט מורכב מפלגות טיסה למבצעים מיוחדים (Escadrilles des Operations Speciales) 
** 1 EOS – מסוקי קוגר (Eurocopter AS532 Cougar) ו-AS-332 סופר פומה
** EOS 2 – מסוקי איירוספסיאל גאזל
** EOS 3 – מסוקי קרקל (Eurocopter EC725)
** EOS 4 – מסוקי AS-332 סופר פומה
** EOS 6 – מסוקי טייגר (Eurocopter Tiger)
** EOS 7 – טייסת תמיכה
** EOS 8 – טייסת תחזוקה
* **קבוצת תמיכה במבצעים מיוחדים** (צרפתית: Groupement d'Appui aux Opérations Spéciales בראשי תיבות: GAOS) כוללת את היחידות הבאות:
** רגימנט הקשר ה-54 (54ème régiment de transmissions) – סיורי תמיכה אלקטרונית הקלה (PLAE), ולוחמה אלקטרונית קדמית (SGEA).
** רגימנט התותחנים ה-61 (61ème régiment d'artillerie) – מודיעין חזותי ממזל"טים ומלוויינים.
** הקבוצה הגאוגרפית ה-28 (28 ème groupe géographique) – מומחים לטופוגרפיה וקרטוגרפיה.
** רגימנט ההוסרים ה-2 (2ème régiment de hussards) – אנשי צוות המתמחים בחקירת שבויים.
** רגימנט הכלבים ה-132 (132ème) – צוות אדם-כלב שהתמחו בהתקפה (התערבות) או בחיפוש אחר חומר נפץ.
** רגימנט הדרגונים ה-2 (2ème régiment de dragons) – פעילויות למניעת שימוש בנשק להשמדה המונית.
** רגימנט הנדסה מוצנח ה-17 (17ème régiment du génie parachutiste) – הקמת מנחתים ואתרים קדמיים.
** רגימנט התותחנים המוצנח ה-35 (35ème régiment d'artillerie parachutiste) – מספק תמיכה באש (מרגמות 120 ו-155).
* **האקדמיה לכוחות מיוחדים (מרכז ארס)** (בצרפתית: Académie des Forces Spéciales)

### [[הצי הצרפתי|חיל הים]]
* **חיל הנחתים והקומנדו** (בצרפתית: Force Maritime des Fusiliers Marins et Commandos בראשי תיבות: **FORFUSCO** הוא גוף בצי הצרפתי המאחד את יחידות הקומנדו הימי שהן הכוחות המיוחדים של חיל הים, ואת יחידות הנחתים המהוות כוחות ההגנה המיוחדים של חיל הים, תחת פיקוד אחד. תפקידיו כוללים סיורים מיוחדים מהים, מבצעים מיוחדים, הגנה על אתרי מפתח ונכסי חיל הים ואבטחת כוחות הצי.
** **גדוד נחתים** (Fusiliers marins) – רכיב הנחתים הוא הגדול ביותר ב-FORFUSCO עם 1,500 לוחמים בתשע יחידות: שתי קבוצות נחתות בברסט ובטולון, ושש פלוגות להגנת אתרים ימיים אסטרטגיים:
*** הנמל הצבאי בשרבור
*** בסיס האוויר הימי לאן-ביהוא 
*** בסיס אווירונאוטי ימי Lanvéoc-Poulmic 
*** מרכז תקשורת ימי רוזנאי (אינדרה) 
*** מרכז התקשורת סנט-אסיז (סיין-א-מארן) 
*** מרכז התקשורת של דרום צרפת בווילפינט וסאיסאק (דרום)
** **הקומנדו הימי** (Commandos marine) – רכיב הקומנדו הימי מונה כ־650 מלחים המאורגנים בשבעה גדודים. תפקידיו כוללים שלושה תחומים: פעולות בים: לוחמה בטרור ימי, מאבק בפיראטיות, מאבק בפעילות בלתי חוקית. פעולות ים-יבשת (AVT): מבצעים אמפיביים ופעולות סיור מודיעין מיוחדות ומבצעים מיוחדים ביבשה (OST).
*** גדוד קומנדו "ג'וברט" – פעולה ישירה ומלחמה בטרור
*** גדוד קומנדו "טרפל" – פעולה ישירה ומלחמה בטרור
*** גדוד קומנדו "דה פנפנטניו" – סיורים מיוחדים
*** גדוד קומנדו "דה מונטפור" – סיורים מיוחדים
*** גדוד קומנדו "הוברט" – קומנדו ימי ומלחמה בטרור
*** גדוד קומנדו "קיפר" – לוחמה אלקטרונית
*** גדוד קומנדו "פונצ'רדייה" – תמיכה מבצעית

### [[חיל האוויר הצרפתי|חיל האוויר]]
* **הקומנדו האווירי המוצנח** (Portraits de commandos parachutistes de l’air) הוא כוח אוויר יבשתי הפועל במסגרת חיל האוויר הצרפתי. בדומה לרגימנט חיל האוויר המלכותי, תפקידו לספק הגנה על כוחות משלוח, אבטחת מנחתים, שדות תעופה קדמיים ואתרי מפתח, לצוות חוליות בקרת אוויר טקטית לתאום הסיוע האווירי ולבצע פשיטות מוצנחות להשתלטות על שדות תעופה ואבטחתם לשימוש.
** הקומנדו האווירי המוצנח ה-10 CPA (בצרפתית: Commando parachutiste de l'air n ° 10)
** הקומנדו האווירי המוצנח ה-30 CPA (בצרפתית: Commando parachutiste de l'air n ° 30)
* **חטיבת מבצעים מיוחדים (DOS)**
** טייסת תובלה 3/61 "פואטו" – מפעילה מטוסי הרקולס C-130 ו-Transall C-160

## מבצעים
* **אוריקס** (דצמבר 1992 – ינואר 1993) בסומליה
* **אמריליס** (אפריל 1994) ברואנדה
* **טורקיז** (יוני–יולי 1995) ברואנדה
* **Azalee** (ספטמבר–אוקטובר 1995) בקומורו
* **אלמדין** (1996) ברפובליקה המרכז אפריקאית
* **אלבה** (1997) באלבניה
* **קאהיה** (1999) בחוף השנהב
* **וולקין** (2000) בקוסובו
* **ארמטיס** (2003) ברפובליקה הדמוקרטית של קונגו
* **ארס** (אוגוסט 2003 – ינואר 2007) באפגניסטן
* **בנגה** (2007) ברפובליקה הדמוקרטית של קונגו
* **בואלי** (2007) ברפובליקה המרכז אפריקאית
* **ביראו** (6 למרץ 2007) ברפובליקה המרכז אפריקאית (58 הרוגים במבצע על שדה התעופה ביראו)
* **תלתין** (אפריל 2008) חילוץ מלחים מפירטים בסומליה
* **מלי** (16 ספטמבר 2010) חילוץ בני ערובה בניז'ר
* **הרמאטן** (2011) תמיכה במבצעי נאט"ו נגד מועמר קדאפי בלוב
* **סאבר** (2012) פריסה לסאהל
* **סרוואל** (החל מינואר 2013) סיוע לכוחות הביטחון המקומיים במאלי
* **ניג'ר** (החל מפברואר 2013) סיוע לצבא ניגריה בצפון המדינה
* **[[בורקינה פאסו]]** (2019) – חילוץ בני ערובה
* **צפון [[מאלי]]** (2020) – חיסול מחבל בדאעש

## כוחות מיוחדים אחרים
* אגף המבצעים במנהל הכללי לביטחון חוץ (DGSE) – אחראי על תכנון וביצוע מבצעים חשאיים. ההתמחויות המרכזיות שלו הן פעולות ישירות (DR) והעברת סוכנים באזורים עוינים.

## ראו גם
* פיקוד המבצעים המיוחדים של ארצות הברית
* הכוחות המיוחדים של הממלכה המאוחדת
* הכוחות למבצעים מיוחדים של צבא רוסיה

## קישורים חיצוניים
* אתר Le COS 
* Specwarnet.com 
* Netmarine.net 
* כלבי הכוחות המיוחדים של צרפת, ערוץ לה מונד YouTube
* צרפת ופעולות מיוחדות, המכון לאסטרטגיה השוואתית 

## הערות שוליים

קטגוריה:צבא צרפת
קטגוריה:יחידות עילית
קטגוריה:לוחמה זעירה
קטגוריה:לחימה בטרור